CELEX: 32005D0409
Language: sl
Date: 2005-05-31 00:00:00
Title: 2005/409/ES: Odločba Komisije z dne 31. maja 2005 o spremembi Priloge I k Odločbi 2003/804/ES o določitvi pogojev v zvezi z zdravstvenim stanjem živali in izdajanjem spričeval za uvoz mehkužcev, njihovih iker in gamet za nadaljnje gojenje, vzrejo, ponovno nasaditev ali prehrano ljudi (notificirano pod dokumentarno številko K(2005) 1585)   (Besedilo velja za EGP)

2.6.2005   
            
            
               SL
            
            
               Uradni list Evropske unije
            
            
               L 139/16
            
         
      ODLOČBA KOMISIJE
   
   z dne 31. maja 2005
   o spremembi Priloge I k Odločbi 2003/804/ES o določitvi pogojev v zvezi z zdravstvenim stanjem živali in izdajanjem spričeval za uvoz mehkužcev, njihovih iker in gamet za nadaljnje gojenje, vzrejo, ponovno nasaditev ali prehrano ljudi
   (notificirano pod dokumentarno številko K(2005) 1585)
   (Besedilo velja za EGP)
   (2005/409/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 91/67/EGS z dne 28. januarja 1991 o pogojih v zvezi z zdravjem živali, ki urejajo dajanje živali in proizvodov iz ribogojstva na trg (1), in zlasti člena 19(1) Direktive,
   ob upoštevanju naslednjega:
   
               (1)
            
            
               Odločba Komisije 2003/804/ES (2) določa začasen seznam tretjih držav, iz katerih smejo države članice v Skupnost uvažati žive mehkužce, njihove ikre in gamete za nadaljnje gojenje, vzrejo, ponovno nasaditev ali prehrano ljudi, pa tudi vzorce spričeval, ki morajo spremljati pošiljke takih proizvodov.
            
         
               (2)
            
            
               Hrvaška, Kanada, Maroko, Nova Zelandija, Tunizija, Turčija in Združene države so na podlagi sedanje trgovine z državami članicami vključeni v začasni seznam, medtem ko se čaka na oceno Skupnosti glede jamstev, ki jih te tretje države lahko dajo v zvezi z boleznimi mehkužcev.
            
         
               (3)
            
            
               Komisija je ocenila jamstva, ki so jih v zvezi z zdravstvenim stanjem živali predložili Maroko, Nova Zelandija, Tunizija in Turčija, ter ugotovila, da ne ustrezajo vsem zahtevam iz Direktive 91/67/EGS in Direktive Sveta 95/70/ES z dne 22. decembra 1995 o uvedbi minimalnih ukrepov Skupnosti za nadzor nekaterih bolezni školjk (3).
            
         
               (4)
            
            
               Kanada in Nova Zelandija sta Komisijo obvestili, da ju izvoz živih mehkužcev za nadaljnje gojenje, vzrejo ali ponovno nasaditev v Skupnost trenutno ne zanima.
            
         
               (5)
            
            
               Združene države so predložile svoj program za izdajanje izvoznih spričeval za območja gojenja mehkužcev. Komisija je navedeni program ocenila in ugotovila, da zagotavlja potrebna jamstva za izvoz živih mehkužcev za nadaljnje gojenje, vzrejo ali ponovno nasaditev v Skupnost.
            
         
               (6)
            
            
               Hrvaška v skladu z Odločbo Komisije 97/20/ES z dne 17. decembra 1996 o seznamu tretjih držav, ki izpolnjujejo pogoje enakovrednosti za proizvodnjo in dajanje na trg školjk, iglokožcev, plaščarjev in morskih polžev (4), ne sme izvažati živih mehkužcev za prehrano ljudi. Zaradi tega uvoz takih mehkužcev iz navedene države v skladu z Odločbo 2003/804/ES ne sme biti dovoljen.
            
         
               (7)
            
            
               Prav tako je primerno, da se poenostavi tabela v Prilogi I k Direktivi 2003/804/ES.
            
         
               (8)
            
            
               Odločbo 2003/804/ES je zato treba ustrezno spremeniti.
            
         
               (9)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Priloga I k Odločbi 2003/804/ES se nadomesti s Prilogo k tej odločbi.
   Člen 2
   Ta odločba je naslovljena na države članice.
   
      V Bruslju, 31. maja 2005
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 46, 19.2.1991, str. 1. Direktiva, kakor je bila nazadnje spremenjena z Uredbo (ES) št. 806/2003 (UL L 122, 16.5.2003, str. 1).
   
      (2)  UL L 302, 20.11.2003, str. 22. Odločba, kakor je bila nazadnje spremenjena z Odločbo 2004/623/ES (UL L 280, 31.8.2004, str. 26).
   
      (3)  UL L 332, 30.12.1995, str. 33. Direktiva, kakor je bila nazadnje spremenjena z Aktom o pristopu iz leta 2004.
   
      (4)  UL L 6, 10.1.1997, str. 46. Odločba, kakor je bila nazadnje spremenjena z Odločbo 2002/469/ES (UL L 163, 21.6.2002, str. 16).
   
      PRILOGA
      
         
            „PRILOGA I
            Ozemlja, s katerih je odobren uvoz nekaterih vrst živih mehkužcev, njihovih iker in gamet, namenjenih za nadaljnje gojenje, vzrejo ali ponovno nasaditev v vodah Evropske skupnosti, ali uvoz živih mehkužcev, namenjenih za nadaljnjo predelavo pred uporabo za prehrano ljudi
            
                        Država
                     
                     
                        Ozemlje
                     
                     
                        Pripombe
                     
                  
                        Oznaka ISO
                     
                     
                        Ime
                     
                     
                        Številčna oznaka
                     
                     
                        Opis
                     
                  
                        CA
                     
                     
                        Kanada
                     
                     
                         
                     
                     
                         
                     
                     
                        Živi mehkužci samo za nadaljnjo predelavo pred uporabo za prehrano ljudi
                     
                  
                        MA
                     
                     
                        Maroko
                     
                     
                         
                     
                     
                         
                     
                     
                        Živi mehkužci samo za nadaljnjo predelavo pred uporabo za prehrano ljudi
                     
                  
                        NZ
                     
                     
                        Nova Zelandija
                     
                     
                         
                     
                     
                         
                     
                     
                        Živi mehkužci samo za nadaljnjo predelavo pred uporabo za prehrano ljudi
                     
                  
                        TN
                     
                     
                        Tunizija
                     
                     
                         
                     
                     
                         
                     
                     
                        Živi mehkužci samo za nadaljnjo predelavo pred uporabo za prehrano ljudi
                     
                  
                        TR
                     
                     
                        Turčija
                     
                     
                         
                     
                     
                         
                     
                     
                        Živi mehkužci samo za nadaljnjo predelavo pred uporabo za prehrano ljudi
                     
                  
                        US
                     
                     
                        Združene države
                     
                     
                        US-01 Različica 1/2005
                     
                     
                        
                                    —
                                 
                                 
                                    Humboldt Bay (Kalifornija)
                                 
                              
                                    —
                                 
                                 
                                    Netarts Bay (Oregon)
                                 
                              
                                    —
                                 
                                 
                                    Wilapa Bay, Totten Inlet, Oakland Bay, Quilcence Bay in Dabob Bay (Washington)
                                 
                              
                                    —
                                 
                                 
                                    NELHA (Havaji)
                                 
                              
                     
                        Živi mehkužci za nadaljnje gojenje, vzrejo ali ponovno nasaditev in za nadaljnjo predelavo pred uporabo za prehrano ljudi“